钦定古今图书集成/理学汇编/学行典/第004卷 > 朱子全书 > 《答潘叔昌》
## 钦定古今图书集成/理学汇编/学行典/第004卷 > 朱子全书 > 《答潘叔昌》

学者先须置身于法度规矩中，使持于此者足以胜
乎彼，则自然有进步处。如孔子之告颜渊，以“非礼勿
视听言动”为克己之目，亦可见矣。若自无措足之地而欲搜罗抉剔于思虑隐微之中，以求所谓人欲之
难免者而克之，则亦代翕代张，没世穷年，而不能有
以立矣。